ליוואי גארסיה

ליוואי סמואל גארסיה (באנגלית: Levi Samuel García; נולד ב-20 בנובמבר 1997) הוא כדורגלן טרינידדי המשחק בעמדת הקיצוני בא.א.ק. אתונה ובנבחרת טרינידד וטובגו.

קריירת מועדונים

ראשית הקריירה
גארסיה התחיל לשחק כדורגל במחלקת הנוער של T&TEC, ולקראת סיום עונת  ערך את הופעת הבכורה שלו בקבוצה הבוגרת לאחר שהמועדון נקלע לקשיים כלכליים ומאמן הקבוצה החליט לתת הזדמנות לשחקני הנוער.

במרץ , חתם לשנתיים בסנטרל. בספטמבר  זומן על ידי סוכן הכדורגלנים ההולנדי, המפרי ניימן, למבחנים בהולנד.

המעבר להולנד
ב-20 בפברואר 2015 גארסיה חתם בא.ז. אלקמאר לשלוש שנים עם אופציה לשנתיים, אך הצטרף לקבוצה רק בסיום העונה כיוון שחוקי אופ"א לא אפשרו את המהלך מאחר שלא מלאו לו 18 שנים.

ב-24 בינואר 2016 גארסיה ערך את הופעת הבכורה שלו בקבוצה ניצחון 4–1 נגד פיינורד, ובגיל 18 ו-65 ימים הפך לכדורגלן הטרינידדי הצעיר בהיסטוריה שרושם דקות משחק במסגרת אירופית. שבוע לאחר מכן, הוא הבקיע את שער הבכורה שלו בקבוצה בניצחון 3–0 נגד ניימכן. את העונה גארסיה סיים עם שמונה הופעות בליגה ושער אחד ובנוסף זכה עם הקבוצה באליפות.

בעונת  התחיל לשחק במקביל גם בצעירי אלקמאר. ב-18 בינואר 2018 הושאל לאקסלסיור רוטרדם.

במאי 2018 סיכם בעירוני קריית שמונה לשלוש שנים. ב-30 במאי 2019 חתם גארסיה לשלוש שנים בבית"ר ירושלים.

ב-14 בספטמבר 2020, גארסיה חתם בא.א.ק. אתונה מליגת העל היוונית.

נבחרות טרינידד וטובגו 
בצעירותו, גארסיה שיחק בכל הנבחרות הצעירות של טרינידד וטובגו, ושיחק עם נבחרת הנוער בגביע העולם בכדורגל עד גיל 20 בשנת 2015.

ב-25 במרץ 2016 גארסיה ערך את הופעת הבכורה שלו בנבחרת הבוגרת בניצחון 3–2 נגד  במסגרת מוקדמות מונדיאל 2018. במשחק זה גם כבש את שני שערי הבכורה שלו בנבחרת, ובגיל 18 שנים ו-127 ימים הפך לשחקן הצעיר בתולדות הנבחרת שמבקיע במשחקי מוקדמות המונדיאל.

תארים
 בית"ר ירושלים
גביע הטוטו: 2019/2020

 אא״ק אתונה
ליגת העל היוונית: 2022/23
הגביע היווני: 2022/23
הישגים אישיים
הכדורגלן הטרינידדי הצעיר שמשחק בליגה אירופית: 18 שנים ו-65 ימים
הכדורגלן הטרינידדי הצעיר שכובש בליגה האירופית: 18 שנים ו-71 ימים
הכדורגלן הצעיר בתולדות נבחרת טרינידד וטובגו שרושם דקות משחק במוקדמות המונדיאל: 18 שנים ו-127 ימים

קישורים חיצוניים

הערות שוליים

כדורגלנים טרינידדים
קשרי כדורגל טרינידדים
חלוצי כדורגל טרינידדים
כדורגלני א.ז. אלקמאר
כדורגלני אקסלסיור רוטרדם
כדורגלני עירוני קריית שמונה
כדורגלני בית"ר ירושלים
כדורגלני א.א.ק. אתונה
כדורגלני נבחרת טרינידד וטובגו
כדורגלנים זרים בישראל
ספורטאים זרים בהולנד
ספורטאים זרים ביוון
כדורגלני גביע הזהב 2019
כדורגלני גביע הזהב 2023
ילידי 1997